74 Free Printable Weekly Desktop Planner – UI Garage
The Best Curated Freebies in One Place
74 Free Printable Weekly Desktop Planner
Thousands of Great Freebies Britse verkiesing: Uitlek van dokumente ‘dui dalk op inmenging’ | Netwerk24
03 Desember 2019 12:58
Die bekendmaking op die internet van geklassifiseerde handelsdokumente tussen Brittanje en Amerika kan volgens kenners dui op “buitelandse inmenging (van Rusland)” in die Britse verkiesing.
Volgens die dokumente, wat al op 21 Oktober versprei is, is Boris Johnson se Konserwatiewe Party aan’t konkel met Amerika om die Britse National Health Service aan hulle te verkoop in ruil vir handelsooreenkomste.
Navorsers aan Brittanje se Oxford- en Cardiff-universiteit en ontleders van Graphika, ’n sosialemediamaatskappy, sê die manier waarop die dokumente versprei is, herinner aan Secondary Infektion, ’n veldtog waarmee vals inligting op 30 aanlynplatforms versprei is en wat volgens Facebook “uit Rusland kom”.
“Dis dieselfde stel webtuistes, dieselfde tipe rekeninge en dieselfde taalfoute (wat gemaak word). Dit is óf die Russiese operasie, óf iemand wat hard probeer om dit so te laat lyk,” sê Ben Nimmo, hoof van ondersoeke by Graphika.
Reuters berig hy kon nie vasstel of die dokumente eg is nie.
Die Britse Arbeidersparty en die regerende party wou nie op navraag kommentaar lewer nie.
Kuberkenners sê dit is moeilik om die oorsprong van kwaadwillige aksies aanlyn met presisie na te speur.
Moskou het die bewerings ontken dat hulle met ander lande se verkiesings inmeng. Die Kremlin het nie reageer op ’n versoek om kommentaar nie.
Lisa-Maria Neudert, ’n navorser van Oxford se projek oor rekenaarpropaganda, sê indien Rusland agter die uitlek van die dokumente sit, was die doel daarvan nie om enige van die partye in die verkiesing te bevoordeel nie.
“Ons weet uit die verlede dat Rusland dikwels nie teen of vir iets is nie, maar net mense deurmekaar wil maak en politieke wantroue wil saai.”
Facebook wou ook nie kommentaar lewer nie. – Reuters
‘Ysblok-Boris’ maak Britse premier die josie in